Skriptovanje sa korisničke strane
<s>Skriptovanje sa klijentske strane se odnosi na klasu kompjuterskih programa na vebu koji se pokreću sa klijentske strane, od strane korisnikovog pretraživača veba, umesto sa serverske strane (na veb serveru).</s><s>Ovaj vid kompjuterskog programiranja je bitan deo Dinamičkog HTML(DHTML) koncepta, koji omogućava veb stranicama da budu skriptovane; tj. da imaju drugačije i promenljive sadržaje u zavisnosti od korisnikovog unosa, uslova sredine (kao što je trenutno vreme) , i drugih promenljivih.</s>

<s>Skripte sa klijentske strane su često umetnute unutar HTML ili XHTML dokumenta (po čemu su poznate kao „umetnute skripte"), ali one takođe mogu da se nalaze u drugom fajlu, na koji dokument koji ih koristi referiše(po čemu su poznate kao „spoljne skripte").</s><s>Po zahtevu, potrebni fajlovi su poslati na korisnikov računar od strane veb servera na kom se nalaze.</s><s>Korisnikov pretraživač veba pokreće skriptu, zatim pokazuje dokument, uključujući vidljiv izlaz iz skripte.</s><s>Skripte sa klijentske strane mogu takođe da sadrže instrukcije koje pretraživač veba mora da prati kao odgovor na određene korisnikove akcije(kao što je klik).</s><s>Često ove instrukcije mogu da se izvrše bez dalje komunikacije sa serverom.</s>

<s>Pregledom fajla koji sadrži skriptu, korisnik je u mogućnosti da vidi njen izvorni kod.</s><s>Mnogi veb autori delom nauče kako da pišu skripte sa klijentske strane tako što pregledaju izvorne kodove skripti drugih autora.</s>

<s>Suprotno, skripte sa serverske strane, napisane u jeziku kao što su PHP, ASP.</s><s>NET, Java, Perl, Rubi, Pajton, i Javaskript sa serverske strane, se pokreću na veb serveru kada korisnik pošalje zahtev za dokumentom.</s><s>One proizvode izlaz u formatu razumljivom za pregledače veba (obično HTML), koji se potom šalje na računar korisnika.</s><s>Korisnik ne može da vidi izvorni kod skripte, i može da ne bude svestan da je skripta izvršena.</s><s>Dokumenti napravljeni od strane skripti sa serverske strane, mogu da sadrže skripte koje su sa klijentske strane.</s><s>Skripte sa serverske strane zahtevaju da interpretator za njihov jezik bude instaliran na serveru, i proizvede isti rezultat bez obzira na klijentov brauzer, operativni sistem, ili druge sistemske detalje.</s><s>Skripte sa klijentske strane ne zahtevaju dodatni softver na serveru (što ih čini popularnim među autorima koji nemaju administrativni pristup serverima), ali ipak zahtevaju da korisnikov pregledač veba razume jezik u kom je pisana skripta.</s><s>Zbog toga je i nepraktično za autora da piše skripte u jeziku koji nije podržan od strane popularnih pregledača veba.</s>

<s>Zbog bezbednosnih ograničenja, skriptama sa klijentske strane ne sme da bude dozvoljen pristup kompjuteru korisnika dalje od aplikacije za pretraživanje veba.</s><s>Skriptovanje sa klijentske strane nije po svojoj prirodi nebezbedno.</s><s>Korisnici se ipak stimulišu da unapređuju svoje pregledače veba na najnovije verzije da bi izbegli rizik izlaganja svog računara i podataka novim pretnjama.</s>

<s>Novije grupe pregledača veba i veb stranica teže da sadrže veliku količinu skriptovanja sa klijentske strane, što dalje utiče na poboljšani korisnički interfejs u kom korisnik nema potrebu da „osvežava“ veb stranicu, već umesto toga možda vidi animirani GIF fajl koji ukazuje da je zahtev poslat i da će se stranica uskoro ažurirati.</s><s>AJAKS je važan dodatak Javaskript jeziku, koji dozvoljava veb programerima da komuniciraju sa veb serverom u pozadini bez zahtevanja kompletno nove stranice da se obradi.</s><s>Ovo uglavnom rezultuje jako poboljšanom korisničkom doživljaju.</s><s>Nažalost, moguće je da čak i jezici koji su podržani od strane raznih pregledača veba nisu implementirani na potpuno isti način od strane svih pregledača veba i operativnih sistema.</s><s>Autori se savetuju da provere ponašanje svojih skripti sa klijentske strane na raznim platformama pre nego što ih stave na korišćenje.</s>

<s>Lista jezika za skriptovanje sa klijentske strane 
 Javaskript
 Actionscript (koristi se za animiranje interaktivnih veb aplikacija za adob fleš plejer koristeći adob fleš pro)
 Dart
 Vižual bejsik</s>

<s>Reference</s>

<s>Domen-specifični programski jezici
Distribuirane računarske arhitekture
Protokoli aplikacionog nivoa</s>

